CELEX: 32013D0639
Language: et
Date: 2013-11-06 00:00:00
Title: 2013/639/EL: Komisjoni otsus, 6. november 2013 , millega lõpetatakse teatavate Hiina Rahvavabariigist pärit rauast või terasest üle 406,4 mm läbimõõduga õmblusteta torude importi käsitlev dumpinguvastase menetlus

7.11.2013   
            
            
               ET
            
            
               Euroopa Liidu Teataja
            
            
               L 296/24
            
         KOMISJONI OTSUS,
   6. november 2013,
   millega lõpetatakse teatavate Hiina Rahvavabariigist pärit rauast või terasest üle 406,4 mm läbimõõduga õmblusteta torude importi käsitlev dumpinguvastase menetlus
   (2013/639/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, (1) eriti selle artiklit 9,
   ning arvestades järgmist:
   A.   ALGATAMINE
   
   
               (1)
            
            
               Euroopa Komisjon (edaspidi „komisjon”) algatas 16. veebruaril 2013 dumpinguvastase menetluse seoses teatavate Hiina Rahvavabariigist (HRV) pärit rauast või terasest üle 406,4 mm läbimõõduga õmblusteta torude impordiga liitu ning avaldas algatamisteate Euroopa Liidu Teatajas
                   (2).
            
         
               (2)
            
            
               Menetlus algatati pärast kaebuse saamist Euroopa Liidu õmblusteta terastorude tootmisharu kaitsekomiteelt (edaspidi „kaebuse esitaja”), kes esindab tootjaid, kelle kogutoodang moodustab enam kui 25 % liidu rauast või terasest üle 406,4 mm läbimõõduga õmblusteta torude tootmisest. Kaebus sisaldas prima facie tõendeid kõnealuse toote dumpingu ning sellest tuleneva olulise kahju kohta, mida käsitati piisava põhjusena menetluse algatamiseks.
            
         
               (3)
            
            
               Komisjon andis menetluse algatamisest ametlikult teada kaebuse esitajale, teistele teadaolevatele liidu tootjatele, HRV eksportivatele tootjatele, võrdlusriigi tootjatele, importijatele, turustajatele ja teistele teadaolevalt asjaga seotud isikutele ning HRV esindajatele. Huvitatud isikutele anti võimalus esitada kirjalikult oma seisukohad ning taotleda ärakuulamist algatamisteates sätestatud aja jooksul.
            
         
               (4)
            
            
               Kaebuse esitaja, teised liidu tootjad, HRV eksportivad tootjad, importijad ja turustajad tegid oma seisukohad teatavaks. Kõikidele huvitatud isikutele, kes seda taotlesid ja teatasid konkreetsed põhjused, võimaldati ärakuulamine.
            
         B.   KAEBUSTE TAGASIVÕTMINE JA MENETLUSE LÕPETAMINE
   
   
               (5)
            
            
               9. septembril 2013 komisjonile saadetud kirjas võttis kaebuse esitaja kaebuse tagasi.
            
         
               (6)
            
            
               Algmääruse artikli 9 lõike 1 kohaselt võib menetluse lõpetada, kui kaebus võetakse tagasi ja kui lõpetamine ei ole vastuolus liidu huvidega.
            
         
               (7)
            
            
               Uurimise käigus ei ilmnenud ühtegi asjaolu, mis oleks näidanud, et lõpetamine oleks vastuolus liidu huvidega. Seega leidis komisjon, et see menetlus tuleks lõpetada. Huvitatud isikuid teavitati sellest ja neile anti võimalus esitada märkusi. Ühtegi märkust ei esitatud.
            
         
               (8)
            
            
               Seega leiab komisjon, et dumpinguvastane menetlus seoses teatavate HRVst pärit rauast või terasest üle 406,4 mm läbimõõduga õmblusteta torude impordiga Euroopa Liitu tuleks lõpetada,
            
         ON VASTU VÕTNUD KÄESOLEVA OTSUSE:
   Artikkel 1
   Dumpinguvastane menetlus seoses teatavate Hiina Rahvavabariigist pärit rauast või terasest, välja arvatud roostevabast terasest, ümmarguse ristlõikega üle 406,4 mm läbimõõduga õmblusteta torude (kehtivad CN-koodid 7304 19 90, 7304 29 90, 7304 39 98 ja 7304 59 99) impordiga on lõpetatud.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 6. november 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 343, 22.12.2009, lk 51.
   
      (2)  ELT C 45, 16.2.2013, lk 3.